सामाजिक न्याय एवं अधिकारिता मंत्रालय
दिव्यांगजनों और वरिष्ठ नागरिकों की सहायता और उन्हें आवश्यक उपकरण देने के लिए कल ईटानगर में वितरण शिविर का उद्घाटन होगा
केंद्र सरकार ने कोरोना वैश्विक महामारी के चलते देशभर में दिव्यांगजनों और वरिष्ठ नागरिकों के हित को ध्यान में रखते हुए उन्हें विभिन्न कल्याण योजनाओं के अंतर्गत निर्बाध सहायता देने के लिए विशेष उपाय किए हैं I इसी क्रम में कोविड 19दिशानिर्देशों को ध्यान में रखते हुए कल अरुणाचल प्रदेश की राजधानी ईटानगर के डी.के . कन्वेंशन हॉल में एक कार्यक्रम का आयोजन किया जा रहा है जिसमें एड़ीआईपी योजना के तहत पहले से चिह्नित दिव्यांगजनों और भारत सरकार की राष्ट्रीय वयोश्री योजना के अंतर्गत वरिष्ठ लाभार्थी नागरिकों को सहायता एवं आवश्यक उपकरणों के वितरण का शुभारम्भ किया जाएगा I इस कार्यक्रम के मुख्य अतिथि आंध्र प्रदेश के राज्यपाल सेवानिवृत्त ब्रिगेडियर  बी. डी. मिश्रा होंगेI इस अवसर पर उनके साथ केंदीय सामाजिक न्याय और अधिकारिता एवं जलशक्ति राज्यमंत्री श्री रत्तन लाल कटारिया और अरुणाचल प्रदेश के सामाजिक न्याय अधिकारिता एवं जनजाति कल्याण मंत्री श्री आलो लिबांग सहित अन्य गणमान्य व्यक्ति भी उपस्थित रहेंगे I
कुल 217 लाभार्थियों में 127 दिव्यांगजन और 90 वरिष्ठ नागरिक हैं I इन्हें इसी वर्ष फरवरी 2021 में एएलआईएमसीओ राज्य के नहरलागुन, युपिया और पपुम्पेरे जिले के सगली क्षेत्रों में लगाए गए विभिन्न शिविरों में चिह्नित किया गया थाIइन स्थानों के पहले से चिह्नित इन दिव्यांगजनों और वरिष्ठ नागरिकों को लगभग 21 लाख रूपये के कुल 541 सहायक उपकरणों और सहाय का चरणबद्ध रूप से वितरण किया जाएगाI
कोविड 19 को देखते हुए इन 217 लाभार्थियों में से लगभग 100 व्यक्तियों को कल डी.के. कन्वेंशन हॉल में आयोजित उद्घाटन कार्यक्रम में सहायता और सहायक उपकरण वितरित किए जाएँगेI शेष लोगों को उनके उनके निवास के निकट के विकास खंडों में चरणबद्ध क्रम में यह सहायता उपलब्ध कराई जाएगीI
विकास खंडों में मूल्यांकन के लिए आयोजित शिविरों में पंजीकरण के बाद चिह्नित इन दिव्यांगजनों और वरिष्ठ नागरिकों को उनकी आयु से जुडी अक्षमता/अशक्तता के अनुरूप ये विभिन्न सहायक उपकरण उनके जीवन और दिनचर्या को सहज और सामान्य रख कर उन्हें समाज की मुख्यधारा से जोड़ने में सहायक हो सकते हैंI वितरित किए जाने वाले उपकरणों में स्मार्ट फोन, स्मार्ट केन,डेजी प्लेयर, ब्रेल किट, व्हीलचेयर, टेट्रापॉड/ट्राईपॉड,बैसाखियाँ , वाकिंग स्टिक्स, हियरिंग ऐड  और वॉकर शामिल हैं I
दिव्यांगजन सामाजिक न्याय और आधिकारिता मंत्रालय के दिव्यांगजन आधिकारिता विभाग के तत्वावधान में भारतीय कृत्रिम अंग निर्माण निगम , कानपुर ने अरुणाचल राज्य सरकार के सामजिक न्याय अधिकारिता एवं जनजाति कल्याण मंत्रालय और ईटानगर जिला प्रशासन के साथ मिलकर इस शिविर का आयोजन किया हैI
सहायता और सहायक उपकरणों  के वितरण के दौरान कोविड 19 संक्रमण होने की किसी भी सम्भावना को रोकने के लिए आवश्यक व्यक्तिगत स्वास्थ्य सुरक्षा के लिए नियमों ए कड़ाई से पालन करने के उपाय सुनिश्चित किए गए हैं. उचित दूरी बनाए रखना, हर व्यक्ति की थर्मल स्क्रीनिंग का प्रबंध, फेस मास्क और सैनिटाईजर्स की अनिवार्यता और उपकरणों का कई स्तर पर विसंक्रमण जिसमें वाहनों, सहायक उपकरणों और अंगों को भेजे जाने से पहले विसंक्रमण, खुले/बंद भंडारण स्थलों की साफ़-सफाई और वितरण से ठीक पहले दोबारा से विसंक्रमण इन उपायों में शामिल हैं I
भारत सरकार के सामाजिक न्याय और आधिकारिता मंत्रालय में दिव्यांगजन आधिकारिता विभाग की सचिव श्रीमती शकुन्तला डी. गाम्लिन, अरुणाचल प्रदेश के मुख्य सचिव श्री नरेश कुमार, दिव्यांगजन आधिकारिता विभाग में संयुक्त सचिव डॉ प्रबोध सेठ, अरुणाचल प्रदेश राज्य सामाजिक न्याय आधिकारिता एवं जनजाति कल्याण विभाग में आयुक्त श्रीमती निहारिका राय, एएलआईएमसी ओ के सीएमडी श्री डी. आर. सरीन और अरुणाचल सरकार के वरिष्ठ अधिकारी इस कार्यक्रम में उपस्थित रहेंगे I